สธ.เตือน เที่ยวป่าหน้าหนาว ระวัง ตัวไรอ่อน กัด เสี่ยงไข้รากสาดใหญ่
กระทรวงสาธารณสุข เตือน นักท่องเที่ยวป่าช่วงฤดูหนาว ระวังตัวไรอ่อนกัดเสี่ยงป่วยโรคไข้รากสาดใหญ่ ปีนี้พบป่วยแล้วกว่า 6,000 เสียชีวิต 9 ราย แนะทำที่พักให้โล่ง ไม่นั่งและนอนบนพื้นหญ้า แต่งกายให้มิดชิด สังเกตอาการกลับจากเที่ยวป่า 2 สัปดาห์มีไข้สูง แผลคล้ายรอยบุหรี่จี้ รีบพบแพทย์ทันที,เมื่อวันที่ 16 พ.ย. 58 นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ในช่วงฤดูหนาวประชาชนนิยมเที่ยวในป่า ภูเขา เตือนให้ระวังถูกตัวไรอ่อนกัด ติดโรคไข้รากสาดใหญ่ หรือโรคสครับไทฟัส (Scrub typhus) ตัวไรอ่อนจะมีเชื้อริกเกทเซีย (Rickettsia orientalis) โดยจะชอบกัดบริเวณในร่มผ้า เช่น ขาหนีบ เอว ลำตัว รักแร้ หลังถูกกัดประมาณ 10-12 วัน จะมีไข้สูง หนาวสั่น ปวดศีรษะ อ่อนเพลีย ปวดเมื่อยตัว ตาแดง ปวดกระบอกตา ผู้ป่วยร้อยละ 50 จะพบแผลคล้ายถูกบุหรี่จี้ในจุดที่ถูกไรอ่อนกัด ลักษณะมีสีแดงคล้ำเป็นรอยบุ๋ม ไม่คัน ซึ่งเป็นลักษณะเฉพาะของโรคนี้ บางรายอาจหายได้เอง แต่บางรายอาจเกิดภาวะแทรกซ้อนรุนแรงได้ ซึ่งพบประมาณ 1 ใน 5 ของผู้ป่วย เช่น ปอดอักเสบ สมองอักเสบ ทำให้เสียชีวิตได้ ,ในการป้องกันไม่ให้ไรอ่อนกัด ผู้ที่จะไปเดินป่า ควรใส่รองเท้า ถุงเท้าหุ้มปลายขากางเกงไว้ ใส่เสื้อแขนยาวปิดคอ และเหน็บปลายเสื้อเข้าในกางเกง ใช้ยาทากันแมลงกัด ในการเลือกที่ตั้งค่ายพักในป่า ควรทำบริเวณค่ายพักให้โล่งเตียน หลีกเลี่ยงการนั่งและนอนบริเวณพุ่มไม้ ป่าละเมาะ หรือหญ้าขึ้นรก และเมื่อกลับมาถึงที่พัก ต้องรีบนำเสื้อผ้าไปต้ม หรือแช่ผงซักฟอกทันที เพื่อทำลายไรอ่อนที่อาจติดมากับเสื้อผ้าได้ ทั้งนี้ หากภายใน 2 สัปดาห์หลังออกจากป่ามีอาการป่วยดังที่กล่าวมาข้างต้น ให้นึกถึงอาจเป็นโรคนี้ได้ ควรรีบไปพบแพทย์ทันที แจ้งประวัติการเข้าไปในป่า โรคนี้รักษาได้ด้วยการรับประทานยาปฏิชีวนะ,ด้าน อธิบดีกรมควบคุมโรค กล่าวเพิ่มเติมว่า โรคนี้พบผู้ป่วยได้ตลอดปี มักพบในกลุ่มชาวไร่ ชาวสวน นักล่าสัตว์ นักท่องป่า ทหาร และผู้ที่ออกไปตั้งค่ายในป่า จะพบมากในช่วงฤดูฝนและฤดูหนาว โดยตัวไรแก่จะชอบอาศัยอยู่บนหญ้าและวางไข่บนพื้นดิน เมื่อฟักเป็นตัวอ่อน ไรอ่อนจะกระโดดเกาะสัตว์ เช่น หนู กระแต กระจ้อน หรือคนที่เดินผ่านไปมา เพื่อดูดน้ำเหลืองเป็นอาหาร ,จากข้อมูลการเฝ้าระวังโรคสครับไทฟัส โดยสำนักระบาดวิทยา กรมควบคุมโรค ตั้งแต่ 1 ม.ค. - 11 พ.ย. 58 ทั่วประเทศ มีรายงานผู้ป่วย 6,098 ราย เสียชีวิต 9 ราย ภาคเหนือมีผู้ป่วยมากที่สุด 3,370 ราย รองลงมาคือภาคตะวันออกเฉียงเหนือ 1,610 ราย.
กระทรวงสาธารณสุข เตือน นักท่องเที่ยวป่าช่วงฤดูหนาว ระวังตัวไรอ่อนกัดเสี่ยงป่วยโรคไข้รากสาดใหญ่ ปีนี้พบป่วยแล้วกว่า 6,000 เสียชีวิต 9 ราย แนะทำที่พักให้โล่ง ไม่นั่งและนอนบนพื้นหญ้า แต่งกายให้มิดชิด 
ไข้เลือดออก,ไข้รากสาดใหญ่,ตัวไรอ่อน,หน้าหนาว,ฤดูหนาว,เที่ยวป่า,ท่องเที่ยวป่า,ผู้ป่วย,เสียชีวิต,ไข้สูง,หนาวสั่น,ปวดศีรษะ,อ่อนเพลีย,ปวดเมื่อยตัว,ตาแดง,ปวดกระบอกตา,แผลคล้ายบุหรี่จี้,ค่ายพักในป่า,เดินป่า,ชาวไร่,ชาวสวน,นักล่าสัตว์,นักท่องเที่ยวป่า,ทหาร,ตั้งค่ายในป่า,โรคสครับไทฟัส,โสภณ เมฆธน,ปลัดกระทรวงสาธารณสุข,ข่าว,ข่าวสังคม,ข่าวทั่วไทย,ข่าวสาธารณสุข,ไทยรัฐออนไลน์,สาธารณสุข